Cyber-shot felhasználói útmutató
Nyomtatás
Legfelső oldal > A beállítások módosítása > Fő beállítások > Eye-Fi

## Eye-Fi

Képadatok áttöltése az Eye-Fi kártyával
Beállíthatja, hogy akarja-e használni egy Eye-Fi kártya (kereskedelmi forgalomban kapható) feltöltés funkcióját, amikor az Eye-Fi kártyát a fényképezőgéppel használja.
Az [Eye-Fi] jelzés csak akkor jelenik meg, ha Eye-Fi kártyát helyeznek a fényképezőgépbe.

1. MENU (Beállítások) (Fő beállítások) [Eye-Fi] kívánt üzemmód

| Be | A feltöltés funkció használata. Az LCD-képernyőn az Eye-Fi üzemmódot kijelző ikon az Eye-Fi kártya kommunikációs üzemmódjától függően változik. : Az Eye-Fi kártya készenléti üzemmódban van. Nincs elküldendő kép. : Az Eye-Fi kártya feltöltési készenléti üzemmódban van. : Az Eye-Fi kártya csatlakozás üzemmódban van. : Az Eye-Fi kártya képeket tölt fel. : Hiba történt.
| Ki | Nem használja a feltöltés funkciót.

Megjegyzések

- 2010 decembere óta Eye-Fi kártyákat forgalmaznak az USA-ban, Kanadában, Japánban és az Európai Unió egyes országaiban.

- Az Eye-Fi kártyákkal kapcsolatban további információkért forduljon az Eye-Fi kártya gyártójához vagy forgalmazójához.

- Az Eye-Fi kártyák használata csak azokban az országokban és régiókban engedélyezett, ahol megvásárolták őket. A helyi korlátozásokat megsértő felhasználókat felelősségre vonhatják.

- Az Eye-Fi kártya vezeték nélküli LAN funkcióval rendelkezik. Ne helyezzen a készülékbe Eye-Fi kártyát ott, ahol a vezeték nélküli LAN tiltott, például repülőgépen. Ha az Eye-Fi kártya be van helyezve, állítsa az [Eye-Fi] beállítást [Ki] értékre. Ha az Eye-Fi kártya feltöltés funkciójának beállítása [Ki], az jelzés látható az LCD-képernyőn.

### Képadatok áttöltése az Eye-Fi kártyával

1. Adja meg az Eye-Fi kártya vezeték nélküli LAN hozzáférési pont beállításait vagy az áttöltési irány beállításait.

További részleteket az Eye-Fi kártyához mellékelt használati útmutatóban olvashat.

1. Ha elvégezte a beállításokat, helyezze be az Eye-Fi kártyát a fényképezőgépbe, és készítse el a képeket.

A rögzített képeket a készülék automatikusan áttölti a vezeték nélküli LAN-on keresztül a számítógépre vagy egyéb eszközre.
Megjegyzések

- Amikor egy új Eye-Fi kártyát első alkalommal használ, először másolja át az Eye-Fi kártyáról a számítógépre a számítógépes alkalmazás telepítőfájlját, és azután formázza meg a kártyát.

- Az Eye-Fi kártya használatba vétele előtt frissítse az Eye-Fi kártya firmware-ét a legfrissebb verzióra. A verziófrissítéssel kapcsolatos további részleteket az Eye-Fi kártyához mellékelt használati útmutatóban találja.

- Képadatok feltöltése közben az [Energiatakarékos] funkció nem érhető el.

- Ha a (hiba) ikon jelenik meg, vegye ki, majd helyezze vissza az Eye-Fi kártyát, vagy kapcsolja ki a fényképezőgépet, majd kapcsolja be újra. Ha a (hiba) ikon továbbra is látható, akkor előfordulhat, hogy az Eye-Fi kártya sérült. A részletekkel kapcsolatban érdeklődjön az Eye-Fi, Inc.-nél.

- Lehet, hogy a vezeték nélküli LAN kommunikációt más kommunikációs eszközök szakították meg. Ha az adatok vétele elégtelen, vigye a fényképezőgépet közelebb a hozzáférési ponthoz.

- A feltölthető tartalommal kapcsolatos további részleteket az Eye-Fi kártyához mellékelt használati útmutatóban találja.

- Egyes Eye-Fi kártyák rendelkeznek „Endless Memory Mode” üzemmóddal. Ez a készülék nem támogatja az „Endless Memory Mode” üzemmódot. Ügyeljen arra, hogy a készülékbe helyezett Eye-Fi kártyák „Endless Memory Mode” üzemmódja ki legyen kapcsolva. Az „Endless Memory Mode” üzemmód beállításával kapcsolatos további részleteket az Eye-Fi kártyához mellékelt használati útmutatóban találja.

Vissza a tetejére